armvectores/hy_wikipedia_2023 huggingface dataset:
Հովհաննես Այվազյան

Հովհաննես Մնացականի Այվազյան (նոյեմբերի 7, 1947(1947-11-07), Փոքր Խանչալի, Վրաստան), հայ հրատարակիչ, խմբագիր, քիմիական գիտությունների դոկտոր (1998), Ֆրիտյոֆ Նանսեն միջազգային հիմնադրամի ոսկե մեդալակիր (2002)։


== Կենսագրություն ==
1971 թվականին ավարտել է Երևանի պոլիտեխնիկական ինստիտուտի քիմիա-տեխնոլոգիական ֆակուլտետը։ 1972-1974 թվականներին աշխատել է ՀԽՍՀ ԳԱ Գորիսի ֆիզ-տեխնիկական կենտրոնում, 1974-1979 թվականներին՝ Փորձարարական կենսաբանության ինստիտուտում, 1979-1999 թվականներին՝ Հայկական հանրագիտարանի գլխավոր խմբագրի տեղակալ, 1999 թվականից՝ «Հայկական հանրագիտարան. հրատարակչության» գլխավոր խմբագիր-տնօրեն։
Հովհաննես Այվազյանի գլխավորությամբ «Հայկական հանրագիտարան. հրատարակչություն»-ը հրատարակել է «Տնային տնտեսության» (1997), «Հանրամատչելի բժշկական» (2001), «Քրիստոնյա Հայաստան» (2002), «Հայ Սփյուռք» (2003), «Հայաստանի բնաշխարհ» (2006), «Ով ով է. հայեր» կենսագրական երկհատոր (2005-2007), «Դպրոցական մեծ» (քառահատոր, 2007-2010), «Հայաստան» (2012) հանրագիտարանները։
Եղել է «Ջավախք» հայրենակցական բարեգործական միության նախագահը (1994-2006), միության «Ասպնջակ» պաշտոնաթերթի խմբագրական խորհրդի նախագահը (2001-2006)։ «Ասպնջակ»-ում տպագրել է Ջավախքում հայապահպանության խնդիրներին նվիրված բազմաթիվ հոդվածներ։


== Երկեր ==
Հայկական քիմիական անվանակարգության բարեփոխման հիմնախնդիրները, Երևան, 1998 (համահեղինակ)։
Հաղթանակած բանակի գեներալը, Երևան, 2001։
Զորավար Անդրանիկ և Հովհաննես Թումանյան, Երևան, 2004։
Աշխարհի յոթ հրաշալիքներ և... Հայաստան, Երևան, 2005։ («Դպրոցական հանրագիտարան մատենաշարով»)
Հաղթանակի և վերհուշի ճամփաներով, 2006։
Մի հայտնագործության պատմություն, 2008։
Հարսանիք, 2008։
Տիեզերք, 2008։ («Դպրոցական հանրագիտարան մատենաշարով»)
Էկոլոգիա, 2010։ («Դպրոցական հանրագիտարան մատենաշարով»)
Հաղթելու արվեստը, 2011։


== Պարգևներ ==
Ֆրիտյոֆ Նանսեն միջազգային հիմնադրամի մեդալ (2002)։
ՀՀ մշակույթի նախարարության Ոսկե մեդալ (2012)։
ՀՀ վարչապետի հուշամեդալ (2013)։


== Աղբյուրներ ==
(1012) Սարեմա

(1012) Սարեմա (անգլ.՝ Sarema), աստերոիդ աստերոիդների հիմնական գոտում։ Հայտնաբերվել է 1924 թվականի հունվարի 12-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,479158 ա. մ., առավելագույնը մոտենում է 2,1439 ա. մ. հեռավորության վրա և հեռանում 2,8144 ա. մ.։ Արեգակի շուրջ մեկ ամբողջական պտույտ է կատարում 1425,79 երկրային օրվա ընթացքում, իր ուղեծրով շարժվելով միջինում 0,252492 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,03° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1012) Սարեմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մազութ

Մազութ, մածուցիկ հեղուկ՝ բենզինը, լիգրոինը, կերոսինը, և դիզելային վառելանյութը նավթից ուղղակի թորելով կամ կրեկինգով բաժանելուց հետո ստացվող մնացորդը։ Մազութի ֆիզիկական և քիմիական հատկությունները կախված են ելանյութ-նավթի բաղադրությունից և թեթև ֆրակցիաների մնացորդային պարունակությունից։ Մուգ, հաստ շերտում սև հեղուկ է։ Խտությունը՝ 890-1000 կգ/մ3 (20 °C), այրման ջերմությունը՝ 38-42 Մչ/կգ (9100-10000 կկալ/կգ)։ Պարունակում է խեժեր (մինչև 60%), ծծումբ (0,8-3,5%), մոխիր (0,1-Ο,5%) և այլն։ Օգտագործվում է որպես հեղուկ վառելանյութ (գազագեներատորների, արտադրական վառարանների, շոգեկաթսաների համար), նաև որպես հումք՝ քսայուղեր, կուպր, կոքս, բենզին, դիզելային վառելանյութ ստանալու համար և այլ նպատակներով։ Մազութից բենզին և դիզելային վառելանյութ ստանալու համար այն ենթարկում են կրեկինգի կամ հիդրման։
Արտաշես Մեժլումյան

Անվան այլ կիրառումների համար տե՛ս՝ Մեժլումյան (այլ կիրառումներ)Արտաշես Մարտիրոսի Մեժլումյան (նոյեմբերի 9 (22), 1901, Վերին Ղամարլու, Հայաստան - 1986, Երևան, Հայկական ԽՍՀ, ԽՍՀՄ), ՀԽՍՀ վաստակավոր անասնաբույծ, կոլտնտեսական, սոցիալիստական աշխատանքի հերոս (1953)։


== Կենսագրություն ==
Ավարտել է Երևանի անասնաբուծական-անասնաբուժական ինստիտուտը (1937)։ 1924 - 1931 թվականներին աշխատել է ՀԽՍՀ Ղամարլուի (այժմ՝ Արտաշատ) շրջանում որպես Այգեգործների և «Չիգդամլու» կոոպերատիվ գյուղատնտեսական ընկերությունների վարչության նախագահ։ 1952—1971 թվականներին եղել է Շահումյանի շրջանի 22-րդ համագումարի անվան կոլտնտեսության վարչության նախագահ։ Մեժլումյանի ղեկավարությամբ կոլտնտեսությունը ձեռք է բերել արտադրական բարձր ցուցանիշներ, որի համար նա արժանացել է սոցիալիստական աշխատանքի հերոսի կոչման։
Եղել է ԽՍՀՄ 5-րդ գումարման Գերագույն սովետի դեպուտատ։ ԽՄԿԿ անդամ 1927 թվականից։


== Պարգևներ ==
Պարգևատրվել է Լենինի, «Պատվո նշան» շքանշաններով, Համամիութենական գյուղատնտեսական ցուցահանդեսի և ԺՏՆՑ-ի ոսկե մեծ և արծաթյա մեծ (2) մեդալներով։
Մկթենք

Մկթենք, գյուղ Արևմտյան Հայաստանում, Բիթլիսի վիլայեթի Սասունի Փսանք գավառակում։ Գտնվում էր Մուշ քաղաքից 44 կմ հարավ՝ Սասնո ջուր գետի միջին հոսանքի աջակողմյան վտակի ափին։


== Բնակչություն ==
1914 թ.-ին ուներ 25 տուն՝ 277 հայ բնակչով։


== Պատմամշակութային կառույցներ ==
Մկթենքն ուներ Ս. Աստվածածին անունով հայկական եկեղեցի։


== Նշանավոր անձինք ==
Մկթենք գյուղում է ծնվել նշանավոր հայդուկ Գևորգ Չաուշը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ձորագետ

Անվան այլ կիրառումների համար տե՛ս՝ Ձորագետ (այլ կիրառումներ)Ձորագետ, Բերդուջ, Կամենկա, Ձոր, Մեծ ջուր, Պալըղ, Սազիմ, Տաշրաջուր, գետ Հայաստանի Լոռու մարզում, Դեբեդի ձախ օժանդակը։
Երկարությունը 67 կմ է։ Սկիզբ է առնում Ջավախքի լեռնաշղթայի լանջերից։ Լեռնահարթավայրային տիպի գետ է։ Վերին հոսանքում՝ Լոռվա սարահարթում, ունի հարթավայրային բնույթ՝ դանդաղահոս է, ցածրադիր, երբեմն ճահճապատ ափերով և հաճախ առաջացնում է գալարներ։ Միջին հոսանքում՝ Ստեփանավան քաղաքից ներքև, գետը, ընդունելով Տաշիր խոշոր վտակը, մտնում է խոր, մինչև 100-120 մ խորությամբ կիրճերի մեջ։ Գետահովիտը նեղանում է՝ վերածվելով կիրճի, այնուհետև նեղ ու խորը կանիոնի։ Ձորագետի ջրահավաք ավազանի մակերեսը 1460 կմ2 է։
Առավել խոշոր վտակը Տաշիր գետն է, որը սկիզբ է առնում Վիրահայոց լեռնաշղթայի լանջերից, հոսում Լոռվա սարահարթով, թափվելով Ձորագետ՝ գետաբերանից 28 կմ հեռավորության վրա։ Վերին հոսանքում Գարգառ վտակն ընդունելուց հետո հովիտը լայնանում է, Ձորագետը միանում է Փամբակ գետին և սկզբնավորում Դեբեդ գետը։
Գետն ունի արևելք-հարավ-արևելք ուղղություն և մոտիկ է Բազումի լեռնաշղթայի ստորոտին, հետևաբար ավելի երկար վտակները միանում են ձախից, ինչպես օր.՝ Սևաբերդը, Տաշիրը, Ուռուտը, Հովանաձորը, որոնցից առաջին երկուսն ավելի ջրառատ են։ Աջակողմյան վտակներից են Չքնաղը և Գարգառը։
Գետի սնումը խառն է. 53.2%-ը կազմում են ձնաանձրևային, իսկ 46.8%-ը՝ ստորերկրյա ջրերը։ Վերջին ցուցանիշը Դեբեդի ավազանում ամենամեծն է։
Ձորագետի ջրերն օգտագործվում են ոռոգման և էլեկտրաէներգիա ստանալու նպատակներով։ Նրա գետաբերանում 1932 թվականին կառուցվել և գործում է Ձորագետի ջրաէլեկտրակայանը՝ 22,2 հազար կվտ ընդհանուր հզորությամբ, իսկ Ստեփանավան քաղաքի մոտ՝ Ստեփանավանի փոքր ջրէկ-ը։ Ձորագետի վտակ Տաշիրից սկիզբ է առնում Լոռվա ջրանցքը (50 կմ), որը ձգվում է մինչև Դեբեդ գետ և ոռոգում ավելի քան 4000 հա հողատարածություն։


== Անվանում ==
Հին աղբյուրներում հիշատակվում է Տաշրաջուր անունով։ Նախահեղափոխական շրջանի ռուսական քարտեզների վրա նշված է «Կամենկա» անունով։


== Պատկերասրահ ==

		
		
		
		
		
		
		
		
		


== Ծանոթագրություններ ==
Ընտանեկան ամուսնություն (սերիալ)

«Ընտանեկան ամուսնություն» (անգլ.՝ State of the Union), բրիտանական հեռուստատեսային մինի սերիալ (2019)։ Սերիալի բնորոշ ոճական առանձնահատկությունն այն է, որ այն գրեթե ամբողջությամբ բաղկացած է երկու գլխավոր գործող անձանց երկխոսություններից (ամուսնական զույգի ամուսնալուծության եզրին)։ Կարելի է նաև նշել, որ սերիալի ընդհանուր տևողությունը փոքր-ինչ գերազանցում է մեկուկես ժամը (յուրաքանչյուր սերիա տասը րոպե է)։


== Անվանում ==
«State of the Union» (բառացի՝ «Ամուսնության փուլ») բնօրինակ անվանումը բառացիորեն համապատասխանում է նրան, թե ինչպես է Միացյալ Նահանգներում ավանդաբար կոչվում ԱՄՆ նախագահի ամենամյա ուղերձը Կոնգրեսին։


== Կերպարներ ==
Քրիս Օ’Դաուդ՝ Թոմ, մելանխոլիկ և թուլակամ երաժշտական քննադատ։
Ռոզամունդ Փայկ՝ Լուիզա, սլացիկ գործարար կին, բժիշտ հերոնտոլոգիայի կենտրոնում։


== Սյուժե ==
15 տարի միասին ապրած Թոմ և Լուիզա ամուսիններն ամուսնալուծության եզրին են և այդ կապակցությամբ շաբաթական մեկ անգամ այցելում են ընտանեկան հոգեթերապևտին։ Բժշկի աշխատասենյակի կողքին գտնվում է փաբը, որտեղ նրանք հանդիպում և զրուցում են ընդունելությունից անմիջապես առաջ, այդ թվում՝ առավելագույնս շեղված թեմաներով։


== Հետաքրքիր փաստեր ==
Գործադիր պրոդյուսերներ Ֆրիրզը և Հորնբին ավելի վաղ համագործակցել են 2000 թվականին՝ «Ֆանատիկոս» ֆիլմի շրջանակներում (համապատասխանաբար՝ ռեժիսոր և սցենարիստ)։
Քրիս Օ'Դաուդը «Ընտանեկան ամուսնություն» սերիալում խաղացել է «Հասնել կարճահասակ կնոջը» սերիալի երկրորդ և երրորդ եթերաշրջանների նկարահանումների միջև ընկած ժամանակահատվածում, որտեղ նրա հերոսը կոպիտ և ցինիկ ավազակ է։
Սերիալի ռուսական տարբերակում գլխավոր հերոսներին հնչյունավորում են հայտնի հումորիստներ Միխայիլ Շացը և Տատյանա Լազարևան (կյանքում նրանք նաև ամուսիններ են)։


== Մրցանակներ ==
2019 թվականին՝ «Primetime Creative Arts Emmy Awards»-ի մրցանակների շնորհման ժամանակ, սերիալն զբաղեցրել է առաջին հորիզոնականը միանգամից երեք հիմնական անվանակարգերում (Լավագույն կատակերգական/դրամատիկական սերիալ, Տղամարդու լավագույն դեր, Կնոջ լավագույն դեր)։


== Ծանոթագրություններ ==


== Արտաքին հղումներ ==
https://www.sundancetv.com/shows/state-of-the-union Ընտանեկան ամուսնություն (սերիալ). պաշտոնական կայք  (անգլ.)
Տելեմունդո

Տելեմունդո (լրիվ անվանումը՝ Telemundo Studios), ԱՄՆ-ի մեծությամբ երկրորդ իսպանալեզու հեռուստաընկերությունը։
Հանդիսանում է NBC ընկերության դուստր ընկերություն։ Տեղակայված է Մայամիի արվարձաններում գտնվող Հիալեա քաղաքում (Ֆլորիդա)։ Ամբողջ աշխարհում ունի ավելի քան 1900 աշխատող։


== Սերիալներ ==


== Ծանոթագրություններ ==
Նրբապատ կոնստրուկցիաներ

Նրբապատ Կոնստրուկցիաներ շինարարական կոնստրուկցիաներ, որոնց չափերից մեկը (հաստությունը) շատ փոքր է մյուս երկուսի համեմատությամբ։ Նրբապատ կոնստրուկցիաներ են թաղանթները, գմբեթ ները, թաղերը, ծաղկավոր կոնստրուկցիաները, հարթ և կողավոր սաչերը։ Նրբապատ կոնստրուկցիաներ զուգակցում են թեթևությունն ու բարձրամրությունը, լայն տարածում են ստացել շինարարություն ում՝ առավելապես, արդյունաբերական և հասարակական շենքերի, ինչպես նաև ինժեներական կառույցների (բունկերներ, ռեզերվուարներ) ծածկերի տարածական կոնստրուկցիաների ձևով։ Նրբապատ կոնստրուկցիաների պատրաստման համար օգտագործվում են մետաղ, երկաթեբետոն, շերտավոր պլաստիկատ և այլ նյութեր։
Բալդոնեի շրջան

Բալդոնեի շրջան (լատիշ․՝ Baldones novads), վարչատարածքային միավոր Լատվիայի կենտրոնական մասում, Զեմգալե պատմական մարզում։ Բաղկացած է Բալդոնաեի վոլոստից և Բալդոնե քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 5 726 մարդ։
Շրջանի մակերեսը 179,1 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2010 թվականի հունվարի 1֊ին բնակչության թվաքանակը կազմում էր 5 726 մարդ։


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Բալդոնեի շրջանի պաշտոնական կայք Archived 2009-06-18 at the Wayback Machine. (լատիշերեն)
Նյուրենգա

Նյուրենգա (ռուս.՝ Нюренга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տովա գետի աջ ափում՝ 18 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունժա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014580
Հիդրոլոգիական ուսումնասիրությունների կոդը - 110001458
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շապադա դու Արարիլիի գավառ

Շապադա դու Արարիլիի գավառ (պորտ.՝ Microrregião da Chapada do Araripe), գավառ Բրազիլիայում, մտնում է Սեարա նահանգի մեջ։ Մտնում է Սերտոյնս Սեարենսիս նահանգի մարզի մեջ։ Բնակչությունը կազմում է 95 047 մարդ 2006 թվականի տվյալով։ Զբաղեցված տարածքը 4784,685  կմ²։ Բնակչության խտությունը 19,9  մարդ/կմ²։


== Վիճակագրություն ==
Համախառն ներքին արտադրանքը կազմել է 160 859 147,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 741,94 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,600։


== Գավառի կազմ ==
Գավառի կազմի մեջ են մտնում հետևյալ համայնքները.

Արարիպի
Ասարե
(2904) Միլման

(2904) Միլման (անգլ.՝ Millman), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 20-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,603553 ա. մ., առավելագույնը մոտենում է 2,2433 ա. մ. հեռավորության վրա և հեռանում 2,9638 ա. մ.։ Արեգակի շուրջ մեկ ամբողջական պտույտ է կատարում 1534,43 երկրային օրվա ընթացքում, իր ուղեծրով շարժվելով միջինում 0,234614 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2904) Միլման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տիգրան Խաչատրյան (նյարդավիրաբույժ)

Տիգրան Կոլյայի Խաչատրյան, հայ նյարդավիրաբույժ, բժշկական գիտությունների թեկնածու (2012)։ ՀՀ Նախագահի մրցանակակիր, Հայաստանում ներանոթային նյարդավիրաբուժության հիմնադիր (2013)։


== Կենսագրություն ==
2006 թվականին ավարտել է Երևանի պետական բժշկական համալսարանը։ 2012 թվականին ստացել է բժշկական գիտությունների թեկնածուի գիտական աստիճան։ 2010 թվականից հանդիսանում է Երևանի պետական բժշկական համալսարանի նյարդավիրաբուժության բաժանմունքի նյարդավիրաբույժ, միաժամանակ, նույն համալսարանի նյարդավիրաբուժության ամբիոնի ասիստենտ։ 2013 թվականից 2015 թվականներին զորակոչվել է Հայաստանի զինված ուժեր։ Հանդիսանում է Ամերիկայի նյարդավիրաբույժների ասոցիացիայի (2013 թվականից), Եվրոպայի նյարդավիրաբուժական ասոցիացիաների ընկերակցության (2011 թվականից) անդամ, Պարագվայի նյարդավիրաբուժական ասոցիացիայի (2012 թվականից) պատվավոր անդամ, ԵՊԲՀ բուժական ֆակուլտետի գիտական խորհրդի (2015 թվականից), Ինտերվենցիոն սրտաբանության և ներանոթային վիրաբուժության հայկական ասոցիացիայի (1996 թվականից) անդամ։


== Գործունեություն ==
Աշխատանքները վերաբերում են գլխուղեղի անոթային հիվանդություններին, ինչպես նաև ողնաշարի պարանոցային հատվածի կոտրվածքների ժամանակ գլխուղեղը սնուցող զարկերակների վնասվածքներին։
Մեծ ներդրում է ունեցել Հայաստանի Հանրապետությունում անոթային և ներանոթային նյարդավիրաբուժության զարգացման հարցում։
Հիմնադրել է Հայաստանում առաջին դիսսեկցիոն նյարդավիրաբուժական լաբորատորիան նյարդավիրաբույժների ուսուցման համար։ Հայաստանի Հանրապետությունում առաջին անգամ իրականացրել է մի շարք նյարդավիրաբուժական միջամտություններ։
Վերապատրաստվել է ԱՄՆ-ի և Եվրոպայի առաջատար կլինիկաներում։


== Պարգևներ, մրցանակներ ==
ՀՀ Նախագահի մրցանակ «Հայաստանի Հանրապետությունում ներանոթային նյարդավիրաբուժության հիմնադրման և զարգացման համար» (2012)։
Տարվա լավագույն երիտասարդ բժիշկ (2012)


== Գիտական աշխատություններ ==
«Գլխուղեղի կաթվածներ» 2010 (համահեղինակ) ISBN 978-9939-65-013-5։


== Ծանոթագրություններ ==
Մալոե Կոշկինո

Մալոե Կոշկինո (ռուս.՝ Малое Кошкино), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շունտուն

Շունտուն, գյուղ Արևմտյան Հայաստանում, Դիարբեքիրի վիլայեթի Սևերեկի գավառակում։ Գտնվում էր Եփրատի ձախ Շամ վտակի աջ ափին, Դիարբեքիր-Ուրֆա ճանապարհին, Սևերեկ քաղաքից 13 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Էնդի Սեմբերգ

Դեվիդ Էնդրյու «Էնդի» Սեմբերգ (անգլ.՝  David Andrew Samberg, օգոստոսի 18, 1978(1978-08-18), Բերկլի, Ալամեդա շրջան, Կալիֆոռնիա, ԱՄՆ), ամերիկացի կատակերգու, դերասան, սցենարիստ։ 2005-2012 թվականներին հանդես է եկել «Շաբաթ երեկոյան ուղիղ եթերում» կատակերգական շոուի եթերում։ Հայտնի է նաև որպես որպես «The Lonely Island» կատակերգական տրիոյի անդամ։ «Բրուքլին 9-9» հեռուստասերիալում ունեցած դերակատարման համար արժանացել է Ոսկե գլոբուս մրցանակի։


== Կենսագրություն ==
Ծնվել է ուսուցչուհի Մերջիի և լուսանկարիչ Ջո Սեմբերգի ընտանիքում։ Պապը՝ Ալֆրեդ Ջ. Մերոուն եղել է ամերակա-հրեական կոնգրեսի նախագահը։
2013 թվականի սեպտեմբերի 21-ից ամուսնացած է դերասանուհի Ջոաննա Նյուսումի հետ։


=== MTV Movie Awards ===
Եղել է «MTV Movie Awards 2009»-ի հաղորդավարը։


== Ֆիլմագրություն ==


== Ծանոթագրություններ ==


== Արտաքին հղումներ ==
Andy Samberg Internet Movie Database կայքում
The Lonely Island
Andy Samberg profile
Short Movies with Andy Samberg at Channel 101
Premiere.com article Archived 2008-08-08 at the Wayback Machine.
Andy Samberg SNL video archive Archived 2013-09-21 at the Wayback Machine. at Yahoo Screen Archived 2013-09-20 at the Wayback Machine.
Մարս (Արդեշի գավառ)

Մարս (ֆր.՝ Mars), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 281 մարդ, բնակչության խտությունը` 15.03 մարդ/կմ²։ Բնակավայրը զբաղեցնում է 18.69 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ, Լիոն քաղաքից` 95 կմ հարավ-արևմուտք, Պրիվա քաղաքից` 39 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 162 աշխատունակ (15-64 տարեկան) բնակիչ, որոնցից ակտիվ էին 117-ը, իսկ ոչ ակտիվները` 45։ Ակտիվության ցուցանիշը կազմում է 72,2 %։ 117 աշխատունակ մարդկանցից աշխատել է 101 անձ (53 տղամարդ և 48 կին)։ Գործազուրկ են եղել 16 անձ (9 տղամարդ և 7 կին)։ 45 անաշխատունակներից 12-ը եղել են աշակերտներ կամ ուսանողներ, 15-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վառելանյութի ջերմարար ունակություն

Վառելանյութի ջերմարար ունակություն կամ վառելիքի այրման ջերմունակություն, պինդ, հեղուկ կամ գազային վառելիքի լիայրման ժամանակ անջատվող ջերմության քանակը։ Չափվում է ջոուլով կամ կալով։ Վառելիքի զանգվածի կամ ծավալի միավորին վերագրվող վառելանյութի ջերմարար ունակությունը կոչվում է տեսակարար վառելանյութի ջերմարար ունակություն (կջ/կգ, կկալ/կգ կամ կջ/մ3)։ Վառելանյութի ջերմարար ունակությունը որոշում են կալորաչափության եղանակներով։ Եթե վառելիքի ջրածնի այրումից առաջացող և վառելիքում պարունակվող ջուրը գտնվում է հեղուկ վիճակում, ապա անջատվող ջերմության քանակը կոչվում է բարձրագույն վառելանյութի ջերմարար ունակություն, իսկ եթե ջուրը գտնվում է գոլորշու վիճակում, վառելանյութի ջերմարար ունակությունը կոչվում է ցածրագույն։ Համեմատական հաշվարկների համար օգտագործվում է պայմանական վառելիքը, որի տեսակարար վառելանյութի ջերմարար ունակությունը հավասար է 29308 կջ/կգ-ի (7000 կկալ/կգ)։
Մինաս (ճարտարապետ)

Անվան այլ կիրառումների համար տե՛ս՝ Մինաս (այլ կիրառումներ)
Մինաս (ծննդյան և մահվան թվականներն անհայտ են), միջնադարյան հայ ճարտարապետ։ 1248 թվականին կառուցել է Հաղարծինի վանքի սեղանատունը (շինարարական արձանագրությունը շենքի հարավային մուտքի շրջակալին է)։ Ճարտարապետի անունը փորագրված է սեղանատան արևմտյան երդիկի հյուսիսարևելյան անկյունում, իսկ անվանատառը՝ շենքի երեսապատման քարերի վրա։ Հաղարծինի սեղանատունը (ինչպես և նույն դարի Հաղպատի սեղանատունը) ունի ինքնատիպ, միայն Հայաստանում հանդիպող, ժողովրդական բնակելի տան ձևերից բխող հորինվածք, այն հայկական շինարվեստի լավագույն ստեղծագործություններից է, և նրա հեղինակ Մինասը իրավամբ դասվում է միջնադարյան հայ ականավոր ճարտարապետների շարքը։


== Գրականություն ==
Ս․ Բարխուդարյան, Միջնադարյան հայ ճարտարապետներ և քարգործ վարպետներ, Ե․, 1963
Օ. X. Халпахчьян, Гражданское зодчество Армении, М., 1971
Կալդեմյաե

Կալդեմյաե (էստ․՝ Kaldemäe), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պարս թանգարան

Պարս թանգարան (պարսկերեն՝ موزه پارس), թանգարան Շիրազում, հարավային Իրան, Ֆարս նահանգ։ Թանգարանը գտնվում է Նազար այգում։ Ութանկյուն կառույց է, որտեղ էլ գտնվում է թանգարանը` Մուհամեդ Քերիմ խանի նախկին պալատը, Զենդերի դինաստիայի ժամանակ ծառայում էր որպես թագավորական ընդունելությունների վայր։ Այնտեղ անց էին կացվում նաև այլ պաշտոնական արարողություններ։
Պալատը նաև Քերիմ խանի թաղման վայրն է։


== Նազար այգի ==
Սեֆյանների դինաստիայի օրոք (1501—1722) Նազար այգին Շիրազի խոշոր այգիներից մեկն էր։ Զենդերի դինաստիայի օրոք (1750—1794) Քերիմ խանը այգու տարածքում կառուցում է ութանկյուն պալատ, որը ստանում է Ֆարանջիի Շրջան անվանումը։ Այն օգտագործում էին որպես օտարերկրյա հյուրերի և դեսպանների ընդունելության վայր, նաև այլ պաշտոնական արարողությունների անցկացման վայր։
Այգու արևմտյան անկյունում, պարսպի մոտ քար կա, որի վրա փորագրված են երեք տարբեր գեղագրական ոճերով (սուլյուս, նասխ, նաստալիկ) գրություններ։ Դրանք վերաբերվում են իրանական պատմության տարբեր շրջանների` սելջուկյան, սեֆյան և ղաջարիների դինաստիաներին։


== Պարս թանգարան ==
1936 թվականին պալատը ստանում է թանգարանի կարգավիճակ։ Այն Իրանի առաջին թանգարանն է, որ գտնվում է Թեհրանի սահմաններից դուրս։
Թանգարանում ցուցադրվում են Ղուրանի մոտ 30 ձեռագիր նմուշներ, նաև հայտնի պարսիկ նկարիչների աշխատանքներ, որոնց մեջ է Ջաֆար Նակաշի «Քերիմ խանը նարգիլե ծխելիս» հայտնի նկարը։
Թանգարանի հավաքածուի մեջ կան իրեր երկաթից, բրուտագործական իրեր, դրամներ և այլ նմուշներ, որոնք թվագրվում են մ.թ.ա. 4-րդ հազարամյակին։ Առավել հետաքրքրիր ցուցանմուշների մեջ կարելի է առանձնացնել Քերիմ խանի սուրը։


== Խեֆդախ Մանի Ղուրան ==
Խեֆդախ Մանի Ղուրանը ըստ իսլամական օրացույցի ստեղծվել է 10-րդ դարի սկզբում։ Ղուրանը գրվել է Իբրահիմ Բին Շարուխ Գուրեկանի սուլթանի օրոք` Մուտակակ գեղագրական ոճով։ Ավելի վաղ այն գտնվել է Ղուրանի դարպասներ շինությունում` Շիրազի մուտքի մոտ, սակայն 1316 թվականին տեղափոխվել է Պարս թանգարան։ Ղուրանի անվանումը կապված է իրանական զանգվածի միավորի հետ` հավաքածուի քաշը կազմում է 17 ման։

Ղուրանի բնութագրիչները.Ղուրանի քաշը 40 կիլոգրամ է (2 հատոր)։
Թերթերի չափսերն են` 48×72 սմ։
Յուրաքանչյուր գիրքն ունի 25 սմ հաստություն և կազմված է 500 թերթից։
Յուրաքանչյուր թերթի տեքստերը 11 տող ունեն։
Նրա էջերում կան տարբեր դարաշրջանների մարդկանց հուշագրություններ և կնիքներ։


== Ծանոթագրություններ ==
Հրանտ Թավաքալյան

Հրանտ (Մնացական) Մկրտչի Թավաքալյան (1892, Մադրասա, Շամախիի գավառ, Բաքվի նահանգ, Ռուսական կայսրություն), հայ հեղափոխական, պետական գործիչ, 1920 թվականի դեկտեմբերի 4-ից մինչև 1921 թվականի փետրվարի 25-ը եղել է Երևան քաղաքի և գավառի հեղկոմի նախագահ։


== Կենսագրություն ==
Ծնվել է 1892 թվականին Բաքվի նահանգի Մադրասա գյուղում։ Սկզբնական կրթությունն ստացել է Թիֆլիսի Ներսիսյան դպրոցում, որն ավարտելուց հետո վերադարձել է Մադրասա և զբաղվել ուսուցչությամբ։ 1917 թվականին ընդունվել է Կիևի առևտրի ինստիտուտը, այնուհետև ուսումը շարունակել Կիևի համալսարանի իրավաբանական ֆակուլտետում։
1917 թվականի Հոկտեմբերյան հեղափոխությունից հետո ընտրվել է Կիևի զինվորական կոմիտեի անդամ, 1918-1919 թվականներին եղել է Հայկական գործերի կոմիսարիատի ներկայացուցիչը Ցարիցինում և Աստրախանում։ Մասնակցել է քաղաքացիական կռիվներին։ 1920 թվականի հունվարին Ռուսաստանի կոմկուսի Անդրկովկասյան երկրային կոմիտեի կողմից աշխատանքի է ուղարկվել Հայաստան։ Բանտարկվել է Մայիսյան ապստամբությանը մասնակցելու համար։ Խորհրդային կարգերի հաստատումից հետո ազատվել է բանտից։ 1920-1921 թվականներին եղել է Երևան քաղաքի և գավառի հեղկոմի նախագահը։ 1921 թվականին նշանակվել է կոմկուսի Երևանի գավառային կոմիտեի քարտուղար։
1921 թվականից մինչև 1923 թվականը եղել է ՀԿ(բ)Կ Զանգեզուրի գավառային կոմիտեի քարտուղար։ 1923 թվականի սեպտեմբերին գործուղվել է ԱՄՆ՝ Հայաստանի օգնության կոմիտեի (ՀՕԿ) աշխատանքները կազմակերպելու նպատակով։ 1924 թվականի օգոստոսին հեռացվել է կոմկուսի շարքերից և Արտակարգ հանձնաժողովի միջոցով մեկուսացվել է։


== Ծանոթագրություններ ==
Մ.թ.ա. 486


== Դեպքեր ==


== Ծնունդներ ==


== Մահեր ==
Վոլկովցի (այլ կիրառումներ)

Վոլկովցի, կարող է վերաբերել՝

Վոլկովցի - գյուղ, Ուկրաինայի Խմելնիցկիի մարզի Շեպետովի շրջանում
Վոլկովցի - գյուղ, Ուկրաինայի Խմելնիցկիի մարզի Տեոֆիպոլի շրջանում
Վոլկովցի - գյուղ, Ուկրաինայի Սումիի մարզի Ռոմնիի շրջանում
ԹիԷնԹի (ալբոմ)

ԹիԷնԹի (T.N.T.), Ավստրալիական AC/DC հարդ ռոք խմբի երկրորդ ստուդիոն ալբոմն է Բոն Սքոթթի մասնակցությամբ։ Թողարկվել է 1975 թվականին Ավստրլիայում՝ «Albert Productions» լեյբլում։


== Ալբոմի մասին ==
Ձայնասկավառակը պաշտոնապես վաճառվում էր միայն Ավստրալիայում։ 9 երգերից 7-ը մտան «High Voltage» ալբոմի համաշխարհային տարբերակի մեջ։ «Rocker» երգը մտավ «Dirty Deeds Done Dirt Cheap» ալբոմի համաշխարհային տարբերակի մեջ։ Չակ Բերրի «School Days» երգի կատարումը երկար ժամանակ մնում էր համաշխարհային քննարկման լավագույններից, 1997 թվականին թողարկվեց «Bonfire» հավաքածուն։
«High Voltage», «It's a Long Way to the Top (If You Wanna Rock 'n' Roll)» և «T.N.T» արտադրվեցին որպես առանձին երգեր։ «High Voltage»-ը բարձրացավ բրիտական չարտերի 48-րդ հորիզոնականը։ «It's a long Way to the Top» և «T.N.T.» երգի հիման վրա նկարահանվեց տեսահոլովակ։ Կան տեսահոլովակի 2 այլ տարբերակներ։
«Can I Sit Next yo You Girl» երգը ձայնագրված էր 1974 թվականին՝ խմբի առաջին վոկալիստ Դեյվ Էվանսոնի հետ և թողարկվել էր որպես խմբի առաջին երգ։ Այս ալբոմի համար երգը վերաձայնագրվեց Բոն Սքոթթի հետ։
2001 թվականի ահաբեկչական գործողություններից հետո T.N.T երգը ընդգրկվեց պոտենցիալ վտանգավոր երկգերի ցուցակում։ Այն այլևս չէր առաջարկվում ԱՄՆ-ի ռադիոյով։


== Երգացանկ ==


== Ձայնագրման մասնակիցներ ==
Բոն Սքոթթ՝ Վոկալ
Անգուս Յանգ՝ Կիթառահար
Մալքոլմ Յանգ՝ Ռիթմ կիթառահար և Բեք Վոկալ
Քլիֆֆ Ուիլիամս՝ Բաս կիթառ և Բեք վոկալ
Ֆիլ Ռադդ՝ Հարվածային գործիքներՊրոդյուսերներ

Հարրի Վանդա
Ջորջ Յանգ


== Աղյուսակներ ==


== Ծանոթագրություններ ==

(ռուս.)
Սաառե (գյուղ, Նոառոոցի շրջան)

Անվան այլ կիրառումների համար տե՛ս՝ ՍաառեՍաառե (էստ․՝ Saare), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուրբ Գրիգոր Լուսավորիչ եկեղեցի (Գանձակ)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)Սուրբ Գրիգոր Լուսավորիչ եկեղեցի, Հայ առաքելական եկեղեցու տաճար Արևելյան Հայաստանում, ներկայումս՝ Ադրբեջանական Հանրապետության տարածքում գտնվող Գանձակ քաղաքում։


== Պատմություն ==
Գանձակի Սուրբ Գրիգոր Լուսավորիչ եկեղեցին կառուցվել է 1869 թվականին շրջանի հայ բնակիչների հավաքված գումարով։ 1988 թվականին տեղի ունեցած հայերի վտարումից հետո փորձեր էր արվել քանդել եկեղեցին, սակայն նույնիսկ 1918 թվականին հրետանու հրաձգության ժամանակ կանգուն մմնացած շինությունը նույնպես չի քանդվել 1988 թվականին։ Դրանից հետո եկեղեցուց հանել են բոլոր քրիստոնեական խորհրդանիշերը, իսկ տաճարը հայտարարվել է իբր "աղվանական"։


== Ճարտարապետություն ==


== Տես նաև ==
Սուրբ Հովհաննես եկեղեցի (Գանձակ)


== Արտաքին հղումներ ==
Սուրբ Գրիգոր Լուսավորիչ եկեղեցին «Հայազգ» կայքում
.fm

.fm, Միկրոնեզիայի վերին մակարդակի ազգային դոմենն է։


== Արտաքին հղումներ ==
IANA .fm whois տեղեկություն
Մեկը բարի, թախծոտ ու հեզ...

«Մեկը բարի, թախծոտ ու հեզ․․․», Հովաննես Թումանյանի ստեղծագործություններից է, գրության թվականը ստույգ հայտնի չէ։


== Պատմություն ==
Գրության թվականն ստույգ հայտնի չէ։ Ձեռագրից պարզ է դառնում, որ գրված է 1900-ական թվականներին։
Թումանյանի ընտանիքի արխիվում պահվում է մեկ ինքնագիր։
Հովհաննես Թումանյանի «Երկերի լիակատար ժողովածու»-ի առաջին հատորում տպագրվում է առաջին անգամ։


== Ծանոթագրություններ ==
Էլիզաբեթ Գիլիս

Էլիզաբեթ Իգան «Լիզ» Գիլիս (անգլ.՝ Elizabeth Egan "Liz" Gillies, հուլիսի 26, 1993(1993-07-26), Haworth, Բերգեն շրջան, Նյու Ջերսի, ԱՄՆ ), ամերիկացի դերասանուհի և երգչուհի: Հայտնի է Բրոդվեյի «13» մյուզիքլում և The CW հեռուստաալիքի «Գերդաստան» հեռուստասերիալում խաղացած իր դերով։


== Կենսագրություն ==
Էլիզաբեթ Իգան Գիլիսը ծնվել է 1993 թվականի հուլիսի 26-ին Հեյվորթ քաղաքում, Նյու Ջերսի նահանգ, ԱՄՆ։  Ավարտել է Հեյվորթի պետական միջնակարգ դպրոցը։ Նա նաև հաճախել է Դեմարեստի «Հյուսիսային հովտի տարածաշրջանային ավագ դպրոց»։ 2005 թվականին Էլիզաբեթը սկսեց նկարահանվել գովազդներում։ Նա առաջին անգամ նկարահանվել 2007 թվականին «Դոնելի եղբայրներ» և «Պահարան 514» ֆիլմերում։ 2008 թվականի ամռանը նա խաղաց Լյուսիի դերը Ջեյոն Ռոբերտ Բրաունի «13» նոր մյուզիքլում, որը մեծանալու մասին է։ Մեկ տարի անց «13» մյուզիքլը տեղափոխվեց Բրոդվեյ և հսկայական հաջողություն ունեցավ, սակայն հունվարին ավարտվեց։ Ավելի ուշ Էլիզաբեթը նկարահանվել է «Դիմադրում» ֆիլմում՝ խաղալով Շելբի Վեքսլերի դերը։
2009 թվականին Էլիզաբեթը սկսեց խաղալ Ջեյդ Վեսթի դերը «Վիքտարիուս» սերիալում։ Սերիալում նա հանդիպում է Բեք Օլիվերի հետ։ Ջեյդը սովորաբար անվերահսկելի և շատ կոպիտ է իրենց դպրոցի բոլոր աշակերտների հանդեպ, բացի Բեքից։ Վիքտարիուս սերիալում նա կատարեց «Give It Up» երգը՝ Արիանա Գրանդեի և «Take A Hint» երգը Վիկտորիա Ջասթիսի հետ։ Սերիալում նա կատարեց նաև սեփական «You don`t know me» երգը։ Գիլիսը ունի իր յություբյան էջը, որտեղ կատարում է Ջոն Լենոնի երգերը։
2013 թվականին Էլիզաբեթը նկարահանվեց Արիանա Գրանդեի «Right There» երգի տեսահոլովակում։ 2014 թվականին նա նկարահանվել է «Կենդանի» սարսափ ֆիլմում և «Սպանել հայրիկին» դետեկտիվ ֆիլմում։ 2014 թվականին Գիլիսին առաջարկվեց խաղալ «Արձակուրդներ» ֆիլմում։ 2015 թվականի հունվարին ավարտվեց «Սեքս, թմրանյութեր և ռոքնռոլ» կատակերգական սերիալի նկարահանումը, որի ցուցադրությունը սկսվեց 2015 թվականի հուլիսի 16-ին։ 2015 թվականի սեպտեմբերին FX-ը սերիալը երկարաձգեց երկրորդ եթերաշրջանով, որը լույս տեսավ 2016 թվականի հունիսին և բաղկացած էր 10 սերիաներից։
2017 թվականի փետրվարին նա ստացել է Ֆելոն Քերինգթոնի դերը The CW-ի «Գերդաստան» հեռուստասերիալում։
2018 թվականի նոյեմբերին Էլիզաբեթը նկարահանվեց Արիանա Գրանդեի «Thank you, next» երգի տեսահոլովակում, որը առաջին օրվա ընթացքում հավաքեց 69 միլիոն դիտում և 81 ժամում 100 միլիոն դիտում, ինչը նրան բացարձակ ռեկորդ տվեց այս հարթակում։


== Ֆիլմագրություն ==


== Ծանոթագրություններ ==
Այվեն

Այվեն, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում, Աև ծովի հարավայիև ափին, Կարա-դերե ձորահովտում։
XIX դարի վերջին ուներ մոտ 120 տուն հայ բնակիչ, որոնք մահմեդականացված էին։ Զբաղվում էին երկրագործությամբ, ծխախոտագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Ռաբագի

Ռաբագի, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մեծ Գուժ (Լոպ Յուի վտակ)

Անվան այլ կիրառումների համար տե՛ս՝ Մեծ Գուժ (այլ կիրառումներ)Մեծ Գուժ (ռուս.՝ Большая Гуж), գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Լոպ Յու գետի աջ ափին՝ 38 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա, գետի ենթաավազանը Վիչեգդա։ Գետի ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000019041
Կոդը ըստ հիդրոլոգիական հետազոտության (ՌԴ) — 103001904
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆելիքս Ձերժինսկու հուշարձան (այլ կիրառումներ)

Ֆելիքս Ձերժինսկու հուշարձանը կարող է վերաբերել՝

Ֆելիքս Ձերժինսկու հուշարձան (Տագանրոգ)
Ֆելիքս Ձերժինսկու հուշարձան (Վոլգոգրադ)
Ֆելիքս Ձերժինսկու հուշարձան (Ձերժինսկ, Նիժնի Նովգորոդի մարզ)
Ձերժինսկու հուշարձան (Մոսկվա)
Ժողովածու (1901)

Ժողովածու (1901), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1901 թվի տակ։ Ձեռագիրը գրվել է 1716 թվականին և 1720 թվականին Թեոդոս նոտար գրիչի կողմից, Կարինում։ Ստացողը եղել է՝ Մակար Օձնեցին։ Գրված է թղթի վրա, որը ունի 21,6X16սմ չափս։ Ձեռագիրը կազմված է 286 թերթից։ Գրված է միասյուն, երկսյուն բոլորգրով։ Կազմը` կաշվեպատ տախտակ դրոշմազարդ։ Հիշատակարաններ՝ 136բ, 232ա, հետագայում՝ 233բ, 286բ։


== Բովանդակություն ==
Կիր․ Գանձակեցւոյ Պատմութիւն ժամանակաց։
Խրատք հարցն մերոց կրօնաւորաց։
Ընդդէմ եկարնակացն։
Քարոզք (Մատթ․ Ջուղայեցի, Գր․ Լուսաւորիչ, անանուն)։
Գր․ Տաթևացւոյ Մեկնութիւն Մատթէի։


== Ծանոթագրություններ ==
Երկրորդ Խաղաղօվկիանոսյան պատերազմ

Երկրորդ Խաղաղօվկիանոսյան պատերազմ 1879-1883 թթ. , պատերազմ Չիլիի (Մեծ Բրիտանիայի աջակցությամբ) և Պերուի ու Բոլիվիայի միջև։ Նպատակը Չիլիի ձգտումն էր գրավել Ատակամա անապատի սելիտրայի հանքերը։
Մայամի շրջան (Ինդիանա)

Անվան այլ կիրառումների համար տե՛ս՝ Մայամի շրջան (այլ կիրառումներ)Մայամի շրջան (անգլ.՝ Miami County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 974 կմ² է, բնակչությունը՝ 36.082 մարդ (2010 թ. տվյալներով)։ Շրջկենտրոնն է Պերու բնակավայրը։ Կազմավորվել է 1833 թ.։
Պոկրովկա (գյուղ, Նովոարխանգելսկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ուկրաիներեն՝ Покровка), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Պոկրովկա գյուղում բնակվում էր 316 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուսարկինո

Գուսարկինո (ռուս.՝ Гусаркино, բաշկիրերեն՝ Гусаркин), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստուկոլկինո

Ստուկոլկինո (ռուս.՝ Стуколкино, բաշկիրերեն՝ Стуколкин), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 459 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տանել Պադար

Տանել Պադար (էստ․՝ Tanel Padar, 27 հոկտեմբերի, 1980, Հալյալա, Ռակվեռեի շրջան, Էստոնական ԽՍՀ), էստոնացի ռոք-երաժիշտ և փոփ-երգիչ, Դեյվ Բենտոնի հետ դուետով հաղթել է Կոպենհագենում կայացած Եվրատեսիլ 2001 երգի մրցույթում։


== Կարիերա ==
Սովորել է սաքսոֆոն և կլարնետ նվագել, երգել է եկեղեցական և մանկական, ինչպես նաև տղաների երգչախմբում, սիրել է ժողովրդական երաժշտություն և սպորտային պարեր։
«Speed free» համույթի հիմնադիրն է, որի առաջին սկավառակը՝ «Woman Knows», թողարկվել է 2001 թվականի մայիսին։ Համույթի բոլոր երգերը գրել է Պադարն ինքը։
Դեյվ Բենտոնի հետ Եվրատեսիլ 2001 երգի մրցույթում հաղթելուց հետո դարձել է Էստոնիայի ամենահայտնի ռոք-երգիչներից մեկը։ Մրցույթում Բենտոնն ու Պադարը կատարել են «Everybody» երգը, ելույթին մասնակցել է նաև «2XL» խումբը։
2003 թվականին ստեղծել է «The Sun» համույթը, որը 2006 թվականին Էստոնիայում ստացել է 5 մրցանակ 15 կատեգորիաներից, այդ թվում նաև «Տարվա լավագույն ալբոմ» և «Տարվա լավագույն համույթ» մրցանակները։
Eesti otsib superstaari երրորդ շրջանի հաղորդավաներից մեկն է։


== Ընտանիք ==
2003 թվականի մայիսի 16-ին ամուսնացել է նախկին մոդել Կատարինա Կալդայի հետ, որը նախորդ ամուսնությունից ուներ որդի՝ Անդրեյը։ 2006 թվականի ապրիլին զույգը բաժանվել է, իսկ 2007 թվականի հուլիսի 12-ին ձևակերպել են ամուսնալուծությունը։
Պադարի ավագ քույրն էստոնացի հայտնի երգչուհի Գերլի Պադարն է, որը եղբորից շուտ է հայտնի դարձել։ Գերլի Պադարը Էստոնիան ներկայացրել է Եվրատեսիլ 2007 երգի մրցույթում։


== Սկավառակագրություն ==

The Greatest Hits (2005)
Veidi valjem kui vaikus (Լռությունից մի քիչ բարձր) (2005)
100 % Rock’n'roll (2006)
The Sun Live 2006 (2007)
Veidi valjem kui vaikus II (Լռությունից մի քիչ բարձր II) (2007)
Here Comes The Sun (2008)
Unisex (2008)
Ring (2010)


== Տես նաև ==
Էստոնիան Եվրատեսիլ երգի մրցույթում


== Ծանոթագրություններ ==


== Արտաքին հղումներ ==
Tanel Padar Internet Movie Database կայքում
Սիմիան Կոլոնգ

Սիմիան Կոլոնգ (ֆր.՝ Simiane-Collongue), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 5774 մարդ, բնակչության խտությունը` 193.50 մարդ/կմ²։ Բնակավայրը զբաղեցնում է 29.84 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մարսել քաղաքից` 16 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3581 աշխատունակ (15-64 տարեկան)  բնակիչ, որոնցից ակտիվ էին 2576-ը, իսկ ոչ ակտիվները` 1005։ Ակտիվության ցուցանիշը կազմում է 71,9 %։ 2576 աշխատունակ մարդկանցից աշխատել է 2339 անձ (1196 տղամարդ և 1143 կին)։ Գործազուրկ են եղել 237 անձ (112 տղամարդ և 125 կին)։ 1005 անաշխատունակներից 400-ը եղել են աշակերտներ կամ ուսանողներ, 324-ը` թոշակառուներ, իսկ 281-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օհրժե

Օհրժե (Չեխիայի տարածքում՝ Ohře)/Էգեր (Գերմանիայի տարածքի վրա՝ Էգեր), գետ Գերմանիայում և Չեխիայիում։ Այդ երկու երկրների տարածքում ունի տարբեր անվանումներ, որոնք տարբեր նշանակություններ ունեն։
Գետը սկսվում է Ֆիհտելգեբիրգից, հոսում է արևելյան կողմով և Պրահայից 50 կմ հեռավորությամբ հյուսիսում գտնվող Լիտոմերշիցե (Litomeřice) քաղաքի մոտ թափվում է Էլբա գետը։ Նրա երկարությունը կազմում է 291 կմ։
Վերին հոսանքում ամենամեծ քաղաքը Խեբն է՝ բավարական սահմանի մոտակայքում։ Մոտ 100 կմ Օհրժեն հոսում է Ռուդական լեռների հարավում՝ արևելյան ուղղությամբ, 40 կմ այն հոսում է Կառլովի Վարիով, հայտնի է դեռևս ավստրո-հունգարական միապետության առողջարանից։ Ռուդական լեռների շրջանում Օհրժե գետի վրա գտնվում է Նեհրանիցե ջրամբարը։


== Ծանոթագրություններ ==


== Գրականություն ==
Էգեր, գետ // Բրոքհաուզի և Եֆրոնի հանրագիտական բառարան, 1890—1907


== Արտաքին հղումներ ==
Քարտեզ
Ադենովիրուսներ

Ադենովիրուսներ (լատ.՝ Adenoviridae), ԴՆԹ պարունակող վիրուսների ընտանիք, որոնք զուրկ են լիպոսպիտակուցային պատյանից։ Ադենովիրուսներն ունեն 70-90 նմ երկարությամբ տրամագիծ, պարունակում են մեկ միավոր երկշղթա ԴՆԹ՝ 20—29•106 Դալտոն մոլեկուլային զանգվածով։ Առավել հայտնի են այն ադենովիրուսները, որոնք առաջացնում են սուր շնչառական հիվանդություններ։ Ադենովիրուսների տեսակների վրա առաջին անգամ հայտնաբերվել են այլօրինակ սպլայսինգներ։ Առաջին անգամ հայտաբերվել և առանձնացվել է նշիկներից 1953 թվականին, որից էլ գալիս է անվանումը (նշիկներ՝ ադենոիդներ)։
Մարդու ախտաբանական պատմության մեջ 50 հայտնի սեռատեսակներից առավել հայտնի են ադենովիրուսների 3, 4, 7, 8, 14 և 21 սեռատեսակները։ Դրանք առավել կայուն են արտաքին միջավայրում, ապաակտիվանում են միայն մինչև 56 °С այրման և քլորի ու ֆենոլի լուծույթով մշակման դեպքերում։
Ադենովիրուսները արագ բազմանում են կենդանիների և մարդկանց հյուսվածքներում։


== Ծանոթագրություններ ==
Գելան (Էրզրումի գավառ)

Անվան այլ կիրառումների համար տե՛ս՝ Գելան (այլ կիրառումներ)Գելան, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Արածանիի ավազանի Բինգյոլ գետի ձախ ափին, Էրզրում քաղաքից 45 կմ հարավ-արևմուտք։


== Աշխարհագրություն ==
Տարածքը հարթավայրային էր։ Գյուղից հարավ-արևելք և հյուսիս-արևմուտք կան անտառներ։


== Բնակչություն ==
XX դարի սկզբին ուներ 20 տուն հայ բնակիչ։


== Պատմամշակութային կառույցներ ==
Գելանն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(878) Միլդրեդ

(878) Միլդրեդ (անգլ.՝ Mildred), աստերոիդ աստերոիդների հիմնական գոտում։ Հայտնաբերվել է 1916 թվականի սեպտեմբերի 6-ին Սեթ Նիկոլսոնի կողմից Մաունթ Ուիլսոնում։
Միջին հեռավորությունը Արեգակից կազմում է 2,360472 ա. մ., առավելագույնը մոտենում է 1,8267 ա. մ. հեռավորության վրա և հեռանում 2,8942 ա. մ.։ Արեգակի շուրջ մեկ ամբողջական պտույտ է կատարում 1324,64 երկրային օրվա ընթացքում, իր ուղեծրով շարժվելով միջինում 0,271773 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,06° անկյուն։
Միլդրեդ աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(878) Միլդրեդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օքլենդ շրջան (Միչիգան)

Օքլենդ շրջան (անգլ.՝ Oakland County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 2,352 կմ² է, բնակչությունը՝ 1,202,362 մարդ (2010 թվականի տվյալներով)։ Շրջկենտրոնն է Պոնտիակ բնակավայրը։ Կազմավորվել է 1820 թվականին։
Ոստիկանը Բևեռլի Հիլզից 3

«Ոստիկանը Բևեռլի Հիլզից 3», 1994 թվականի կատակերգական մարտաֆիլմ հայտնի հոլիվուդյան դերասան Էդի Մերֆիի մասնակցությամբ։ «Ոստիկանը Բևեռլի Հիլզից» (1984) և «Ոստիկանը Բևեռլի Հիլզից 2» (1987) ֆիլմերի շարունակությունն է։ Նախորդ ֆիլմերից այս ֆիլմում խաղում են միայն Ջաջ Ռեյնհոլդը (առաջին և երկրորդ մաս) և Բրոնսոն Պինչոտը (առաջին մաս)։


== Սյուժե ==
Յոթ տարի ընդմիջումից հետո Դետրոյթի ոստիկան Ակսել Ֆոուլին նորից ստիպված է վերադառնալ իր ընկեր ոստիկանների մոտ` Բևերլի Հիլզ։ Նրան այնտեղ են բերում իր սիրելի շեֆին սպանողներին գտնելու փնտրտուքները։ Մեր հերոսը գտնում և վրեժ է լուծում մարդասպաններից ու հայտնի է դառնում։ Գործողությունների ընթացքում Ակսելը ծանոթանում է մի հիանալի աղջկա հետ, ով աշխատում էր զվարճանքների այգում։


== Դերերում ==
Էդի Մերֆի - Ակել Ֆոուլի
Ջաջ Ռեյնհոլդ - Բիլլի Ռոուզվուդ
Հեկտոր Էլիզոնդո - Ջոն Ֆլինտ
Բրոնսոն Պինչոտ - Սերժ
Ջոն Սեսոն - Օրին Սենդերսոն
Տիմոտի Կարգարտ - Էլլիս դե Վոլդ
Թերեզա Ռենդլ - Ջենիս
Ալան Յանգ - Դեյվ Տորնտոն'
Սթիվեն Մակհեթի - Սթիվ Ֆուլբրայտ
Դևիդ Փերի - Թոդեո


== Նկարահանող անձնակազմ ==
Ռեժիսոր. Ջոն Լենդիս
Պրոդյուսերներ. Մեյս Նոյֆելդ և Ռոբերտ Ռեմի
Սցենարիստ. Սթիվեն դե Սուզա
Օպերատոր. Մեկ Օլբերգ
Նկարիչ. Մայքլ Սեյմուր
Կոմպոզիտոր. Նայլ Ռոջերս


== Ծանոթագրություններ ==


== Արտաքին հղումներ ==
«Ոստիկանը Բևեռլի Հիլզից 3»(անգլ.) ֆիլմը Internet Movie Database կայքում
Վերշիննի (Սեմիկարակորսկի շրջան)

Վերշիննի (ռուս.՝ Вершинный), ավան Ռուսաստանի Ռոստովի մարզի Սեմիկարակորսկի շրջանում։ Մտնում է Բակլաննիկովոսկի գյուղական համայնքի կազմի մեջ։
Վիկտոր Չեռնիշովի երեք օրը

«Վիկտոր Չեռնիշովի երեք օրը» (ռուս.՝ «Три дня Виктора Чернышёва»), ռեժիսոր Մարկ Հովսեփյանի խորհրդային գեղարվեստական ֆիլմը, որը 1968 թվականին բեմադրվել է Մաքսիմ Գորկու անվան մանկական և պատանեկան ֆիլմերի կենտրոնական կինոստուդիայում Առաջին ստեղծագործական միավորման կողմից։
1968 թվականին ԽՍՀՄ-ում ֆիլմը դիտել է 11 մլն  հանդիսատես։ 1988 թվականին վերականգնվել է Գորկու անվան կինոստուդիայում և թողարկվել վարձույթի։


== Սյուժե ==
«Վիկտոր Չեռնիշևի երեք օրերը» հրապարակախոսական դրամայում Գենադի Կորոլկովը խաղացել է իր առաջին մեծ դերը։ Նրա հերոսը սովորական խորհրդային տղա է, որը, ավարտելով դպրոցը, չի մտածում բարձրագույն կրթություն ստանալու մասին և գնացել է գործարան՝ աշխատելու որպես խառատ։
Վիկտորի կյանքը միօրինակ է․ ցերեկը նա աշխատում է արտադրությունում, չուզենալով մասնակցում է կոմերիտական ժողովներին, որտեղ, ըստ էության, միայն  ջուր են ծեծում, ինչպես նաև բաժանում առաջադրանքները, օրինակ՝ մեկին ուղարկում են «կարտոֆիլի», մյուսին՝ կռոսի կամ մասնակցելու հուղարկավորությանը որպես մասսովկա։
Երեկոները Չերնիշյովը, ձանձրանալով, հենվում պատին տան մի անկյունում իր նման տղաների հետ, որոնց նա նույնիսկ չի կարող անվանել ընկերներ․ լսում է իրեն հասակակից, ձրիակեր,  կանանց նկատմամբ հաղթանակներով պարծեցող Կոլյայի պատմությունները։ «Երիտասարդ սերունդը» մասնակցում է կասկածելի զվարճանքների, բայց դրանում ոչ մի սարսափելի բան չի տեսնում. նրանք չեն խմում, չեն գողանում... Նրանցից միայն մեկն է Պյոտրը՝ իսկական աշխատավոր, բժիշկ, որը փորձում է հասկանալ Վիկտորին և մյուսներին։
Ֆիլմում ժամանակի աննպատակ և չշտապող ընթացքը փոխանցում են երկար պլանները, երկար խոսակցությունները, միայն սրճարանում պարի տեսարաններն են մի փոքր աշխուժացնում Վիկտոր Չեռնիշովի ձանձրալի կյանքը։ Նրան ոչինչ պետք չէ, նա ուզում է լինել «բոլորի նման»։ Նա ոչ մի բանի մասին չի երազում, նրա կյանքն անիմաստ է։
Մարկ Օսեպյանի ֆիլմը պատմում է 1960-ականների մասին։ Պատերազմը վաղուց ավարտվել է, երկիրը կառուցում է պայծառ ապագա և գերակատարում է պլանը, սակայն կյանքը ոչ թե ինքնագործունեության ու էնտուզիազմի ուրախ տոն է, այլ ամենօրյա ռեժիմ՝ կոմունիստական պարտքի, նորմատիվների կատարման ու հեռուստացույցի դիտման՝ «չմտածելու համար», ինչպես հաճախ ասում են ֆիլմի հերոսները։


== Դերերում ==
Գենադի Կորոլկով – Վիկտոր Չեռնիշով
Վալենտինա Վլադիմիրովա – Վիկտորի մայրը
Վալերի Բելյակով – Պյոտր
Լև Պրիգունով – Անտոն
Գենադի Սայֆուլին – Նիկոլայ
Նիկոլայ Մերզլիկին – Վալերի
Վասիլի Շուկշին – Կրավչենկո
Արինա Ալեյնիկովա – Նելլի, տեխնոլոգ
Ալեքսեյ Չեռնով – Վիկտորի հորեղբայրը
Նադեժդա Ֆեդոսովա – Տանյա մորաքույր, հավաքարար
Նիկոլայ Սկորոբոգատով – ոստիկան
Նատալյա Ռիչագովա – Մարիշկա
Բորիս Գիտին – Տարասով
Բորիս Յուրչենկո – մարտիկ


== Նկարահանող խումբ ==
Սցենարի հեղինակ՝ Եվգենի Գրիգորև
Ռեժիսոր՝ Մարկ Հովսեփյան
Օպերատոր՝ Միխայիլ Յակովիչ
Գեղարվեստական ղեկավար՝ Ստանիսլավ Ռոստոցկի
Կոմպոզիտոր՝ Ալեքսեյ Ռիբնիկով


== Ծանոթագրություններ ==


== Արտաքին հղումներ ==
«Վիկտոր Չեռնիշովի երեք օրը» ֆիլմը «Энциклопедия отечественного кино» կայքում
Կուրախի շրջան (Դաղստան)

Կուրախի շրջան (ռուս.՝ Курахский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1928 թվականին։ Վարչական կենտրոնը՝ Կուրախ։


== Աշխարհագրություն ==
Շրջանի տարածքի մակերեսը կազմում է 740 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14989 մարդ։ Բնակչության խտությունը կազմում էր 20,26 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ալբեր Կամիլ Վիտալ

Ալբեր Կամիլ Վիտալ (ֆր.՝ Albert-Camille Vital, հուլիսի 18, 1952(1952-07-18), Տուլիարա, Մադագասկար), բրիգադային գեներալ, 2009 թվականի դեկտեմբերի 20-ից մինչև 2011 թվականի հոկտեմբերի 28-ը՝ Մադագասկարի վարչապետ։


== Կենսագրություն ==
Զինվորական կրթությունը ստացել է Մադագասկարում և Խորհրդային Միությունում։ 1987-1991 թվականներին Մադագասկարի պետական բանակի կազմի տեխնիկական զարգացման վարչության ղեկավարն է եղել։ 1998-2001 թվականներին եղել է Տոլյարի 5-րդ Ռազմական օկրուգի առաջին կորպուսի հրամանատարն է եղել։ Դրանից հետա սովորել է։ 2001-2002 թվականներին Փարիզի ռազմական Սեն Սիր հատուկ դպրոցում (ֆր.՝ Ecole Supérieure de Guerre)։
2009 թվականի ռազմական հեղաշրջմանը էական միջամտություն չի ունեցել և չի անդամակցել կողմերից ոչ մեկին։
2009 թվականի դեկտեմբերի 20-ին Մադագասկարի նախագահ Անդրի Ռադզուելինը Ալբեր Կամիլ Վիտալին վարչապետ է նշանակել։ 2011 թվականին Վիտալին վարչապետի պաշտոնում փոխարինել է Օմերա Բերզիկին։
Վարչապետության տարիներին Միացյալ Ազգերի Կազմակերպությունում մշտական Մադագասկարի  ներկայացուցիչն է եղել։ Հիրաք Իսիքի կուսակցության կողմի առաջադրվել է  2013 թվականի նախագահական ընտրությունների ժամանակ։ Գրավել է 5-րդ տեղը հավաքելով ձայների 6,85%-ը։ 2013 թվականի դեկտեմբերին կայացած քվեարկության երկրորդ փուլում նա իր ձայները տվել է Ժան Լուի Ռոբինսոնին։
Վերջին 11 տարիներին սեփական պահնորդական ընկերություն ունի և Մադագասկարի առևտրա-արդյունաբերական պալատի նախագահն է։


== Ծանոթագրություններ ==